PIB Headquarters
কোভিড-১৯ –এর বিষয়ে পিআইবি’র প্রতিবেদন
নতুন দিল্লি, ০১ জুন, ২০২১
কোভিড-১৯এর বিষয়ে সর্বশেষ তথ্য
ভারতে গত ৫৪ দিনের মধ্যে সংক্রমিতের সংখ্যা সবচেয়ে কম, গত চব্বিশ ঘন্টায় এই সংখ্যা নেমে দাড়িয়েছে ১.২৭ লক্ষ। সক্রিয় সংক্রমিতের পরিমাণ কমে হয়েছে ১৮, ৯৫, ৫২০। ৪৩ দিন পরে ২০লক্ষের নীচে এই সংখ্যা পৌঁছাল। গত চব্বিশ ঘন্টায় সক্রিয় সংক্রমিতের পরিমাণ কমেছে ১,৩০,৫৭২। সারা দেশে এ পর্যন্ত মোট সুস্থ হয়েছেন ২,৫৯,৪৭,৬২৯ জন। গত চব্বিশ ঘন্টায় আরোগ্য লাভ করেছেন ২,৫৫,২৮৭ জন।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723292 -এই লিঙ্কে ক্লিক করুন।
রাজ্য ও কেন্দ্রশাসিত অঞ্চলগুলিকে ২৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৫৭ কোটির বেশি টিকার ডোজ রয়েছে
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে। দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723314 -এই লিঙ্কে ক্লিক করুন।
প্রধানমন্ত্রী গরীব কল্যাণ প্য়াকেজ  –এর আওতায় কোভিড – ১৯ এর বিরুদ্ধে যে সব স্বাস্থ্যকর্মী লড়াই করছেন, তাঁদের বীমা প্রকল্পে ক্লেমের গতি আনতে নতুন ব্যবস্থা চালু
জেলাশাসক ক্লেমগুলিকে শংসায়িত করবেন; বীমা সংস্থা ৪৮ ঘন্টার মধ্যে সেটি অনুমোদন করে মীমাংসা করবে সামনের সারিতে থাকা স্বাস্থ্য কর্মীদের সুরক্ষাকে কেন্দ্র সব সময় অগ্রাধিকার দেয়
কেন্দ্র, কোভিড – ১৯ এর বিরুদ্ধে লড়াইয়ে যাঁরা সামনের সারিতে রয়েছেন, তাঁদের সাহায্য করার জন্য রাজ্য ও কেন্দ্রশাসিত অঞ্চলগুলির সঙ্গে একযোগে কাজ করছে। কেন্দ্রীয় সরকার ইতিমধ্যেই কোভিড – ১৯ এর বিরুদ্ধে যে সব স্বাস্থ্যকর্মীরা কাজ করছেন, তাঁদের জন্য “প্রধানমন্ত্রী গরীব কল্যাণ প্যাকেজ ” বীমা প্রকল্পটি আরো এক বছর বাড়িয়েছে। এই সিদ্ধান্ত ২৪শে এপ্রিল থেকে কার্যকর হয়েছে। সামনের সারিতে থাকা স্বাস্থ্যকর্মীদের সুরক্ষাকে কেন্দ্র, অগ্রাধিকার দিচ্ছে। আর তাই এই বীমা প্রকল্পটির সময়সীমা আরো এক বছর বাড়ানো হয়েছে। এর ফলে কোভিড – ১৯ এ সংক্রমিতদের চিকিৎসায় যাঁরা সাহায্য করছেন, তাঁদের উপর নির্ভরশীল ব্যক্তিরা সুরক্ষিত হবেন। কমিউনিটি স্তরে স্বাস্থ্যকর্মী, বেসরকারী ক্ষেত্রে কর্মরত স্বাস্থ্যকর্মী সহ সরকার নির্ধারিত সব স্বাস্থ্যকর্মীরা এবং যারা কোভিড – ১৯ এ সংক্রমিতদের সরাসরি সংস্পর্শে আসবেন, তাঁদের সকলের জন্য ২০২০র ৩০শে মার্চ প্রধানমন্ত্রী গরীব কল্যাণ প্যাকেজে কোভিড – ১৯ এর বিরুদ্ধে যে সব স্বাস্থ্যকর্মীরা লড়াই করছেন, তাঁদের জন্য স্বাস্থ্য বীমা শুরু করা হয়। ৫০ লক্ষ টাকার এই বীমা প্রকল্পটি প্রথমে ৯০ দিনের জন্য চালু হলেও পরে তার সময়সীমা বাড়ানো হয়েছে। নিউ ইন্ডিয়া অ্যাসুরেন্স কোম্পানি লিমিটেড প্রকল্পটিকে বাস্তবায়িত করছে। এ পর্যন্ত এই বীমার পলিসিটি দুবার বাড়ানো হল।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723396 -এই লিঙ্কে ক্লিক করুন।
সরকার দেশের অভ্যন্তরে উৎপাদন বৃদ্ধিতে প্রয়াস চালাচ্ছে যাতে কোভিড-১৯ চিকিৎসায় ওষুধের সরবরাহ-চাহিদার মধ্যে ভারসাম্য বজায় থাকে
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আজ জানিয়েছেন যে সরকার দেশীয় উৎপাদন বৃদ্ধিতে ধারাবাহিকভাবে প্রয়াস চালিয়ে যাচ্ছে যাতে কোভিড-১৯ চিকিৎসায় ব্যবহৃত ওষুধের সরবরাহ-চাহিদার মধ্যে ভারসাম্য বজায় থাকে।
কেন্দ্রীয় মন্ত্রী আরও জানান যে গত ২১ এপ্রিল থেকে ৩০ মে পর্যন্ত রাজ্য ও কেন্দ্রশাসিত অঞ্চলগুলিকে মোট ৯৮.৭৮ লক্ষ রেমডেসিভির ভায়াল বরাদ্দ করা হয়েছে। চাহিদার তুলনায় পর্যাপ্ত সরবরাহের জন্য ১০ গুণ রেমডেসিভির উৎপাদন বৃদ্ধি করা হয়েছে বলেও তিনি জানান। এই উৎপাদন বৃদ্ধির ক্ষেত্রে গতি নিয়ে আসার সঙ্গে সঙ্গে জুন মাসের শেষ পর্যন্ত সরকার রাজ্য ও কেন্দ্রশাসিত অঞ্চলগুলিকে ৯১ লক্ষ ভায়াল সরবরাহের পরিকল্পনা নিয়েছে। তিনি আরও জানান যে সিপলা গত ২৫ এপ্রিল থেকে ৩০ মে পর্যন্ত ৪০০ মিলিগ্রামের ১১ হাজার ভায়াল এবং টোকিলিজুমাব-এর ৮০ মিলিগ্রামের ৫০ হাজার ভায়াল আমদানি করেছে। এছাড়াও কেন্দ্রীয় স্বাস্থ্য ও পরিবার কল্যাণ মন্ত্রক মে মাসে অনুদানের মাধ্যমে ৪০০ মিলিগ্রামের ১ হাজার ২টি এবং ৮০ মিলিগ্রামের ৫০ হাজার ২৪টি ভায়াল পেয়েছে। কেন্দ্রীয় মন্ত্রী জানান, জুন মাসে দেশে মাসে ৮০ মিলিগ্রামের ২০ হাজার ভায়াল এবং ২০০ মিলিগ্রামের ১ হাজারটি ভায়াল আমদানির সম্ভাবনা রয়েছে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723419 -এই লিঙ্কে ক্লিক করুন।
অন্ধ্রপ্রদেশ, তামিলনাড়ু, কর্ণাটক এবং তেলেঙ্গানা – দক্ষিণের এই রাজ্যগুলি অক্সিজেন এক্সপ্রেস থেকে ২০০০ মেট্রিকটনেরও বেশি করে তরল চিকিৎসা অক্সিজেন পেয়েছে ; আসামে ৮০ মেট্রিকটন তরল চিকিৎসা অক্সিজেন সহ চতুর্থ অক্সিজেন এক্সপ্রেসটি পৌঁছেছে
শত বাধা পেরিয়ে ভারতীয় রেল দেশের বিভিন্ন রাজ্যে তরল চিকিৎসা অক্সিজেন সরবরাহ করে চলেছে। এখনও পর্যন্ত ভারতীয় রেল দেশের বিভিন্ন প্রান্তে ১ হাজার ৩৫৭টি ট্যাঙ্কারের মাধ্যমে ২২ হাজার ৯১৬ মেট্রিকটন তরল চিকিৎসা অক্সিজেন সরবরাহ করেছে। ইতিমধ্যেই ৩৩৪টি অক্সিজেন এক্সপ্রেসের যাত্রাপথ সম্পূর্ণ হয়েছে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723411 -এই লিঙ্কে ক্লিক করুন।
কেন্দ্রীয় উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণ অভিযোগ, আনবিক শক্তি, পেনশন এবং মহাকাশ দপ্তরের মন্ত্রী ডাঃ জিতেন্দ্র সিং বলেছেন, বর্তমান কোভিড অতিমারির পরিপ্রেক্ষিতে উপস্থিতির হারের ক্ষেত্রে ১৫ জুন পর্যন্ত ছাড় বাড়ানো হয়েছে
কেন্দ্রীয় মন্ত্রী ডাঃ জিতেন্দ্র সিং বলেছেন, বর্তমান কোভিড অতিমারির পরিপ্রেক্ষিতে উপস্থিতির হারের ক্ষেত্রে ১৫ জুন পর্যন্ত ছাড় বাড়ানো হয়েছে।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723445 -এই লিঙ্কে ক্লিক করুন।
শ্রী ধর্মেন্দ্র প্রধান ওড়িশার অঙ্গুলে জেএসপিএল-তে ২৭০ শয্যা বিশিষ্ট অক্সিজেন সহায়তাকারী কোভিড কেয়ার কেন্দ্রের উদ্বোধন করেছেন
কেন্দ্রীয় পেট্রোলিয়াম ও প্রাকৃতিক গ্যাস এবং ইস্তাত মন্ত্রী শ্রী ধর্মেন্দ্র প্রধান আজ ওড়িশার অঙ্গুলে জেএসপিএল-তে ২৭০ শয্যা বিশিষ্ট অক্সিজেন সহায়তাকারী কোভিড কেয়ার কেন্দ্রের উদ্বোধন করেছেন। অনুষ্ঠানে ওড়িশার স্বাস্থ্য ও পরিবার কল্যাণ মন্ত্রী, জেএসপিএল-এর চেয়ারম্যান শ্রী নবীন জিন্দাল সহ বিশিষ্ট ব্যক্তিবর্গ অনুষ্ঠানে উপস্থিত ছিলেন।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723408 -এই লিঙ্কে ক্লিক করুন।
দেশে পর্যাপ্ত অক্সিজেনের জন্য এমএসএমই –গুলিকে ক্ষমতায়িত করে তুলতে সিএসআইআর-সিএমইআরআই, ইন্দোরের এমএসএমই ডিআই, ইন্ডিয়ান মেডিকেল অ্যাসোসিয়েশন এবং লঘু উদ্যোগ ভারতী একযোগে প্রয়াস চালাচ্ছে
দেশে পর্যাপ্ত অক্সিজেনের জন্য এমএসএমই –গুলিকে ক্ষমতায়িত করে তুলতে সিএসআইআর-সিএমইআরআই, ইন্দোরের এমএসএমই ডিআই, ইন্ডিয়ান মেডিকেল অ্যাসোসিয়েশন এবং লঘু উদ্যোগ ভারতী একযোগে প্রয়াস চালাচ্ছে। এই উপলক্ষে মধ্যপ্রদেশের লঘু উদ্যোগ ভারতীর সহযোগিতায় ইন্দোরের এমএসএমই উন্নয়ন প্রতিষ্ঠানের উদ্যোগে এক ওয়েবিনারের আয়োজন করা হয়। এই ওয়েবিনারে দুর্গাপুরের সিএসআইআর-সিএমইআরআই-এর অধিকর্তা অধ্যাপক  হরিশ হিরানী সহ বিশিষ্ট ব্যক্তিবর্গ উপস্থিত ছিলেন।
বিস্তারিত বিবরণের জন্য https://www.pib.gov.in/PressReleasePage.aspx?PRID=1723435 -এই লিঙ্কে ক্লিক করুন।
পিআইপি’র আঞ্চলিক কার্যালয় থেকে প্রাপ্ত তথ্য
• কেরালা : এপর্যন্ত মোট ৯৫ লক্ষ ৯ হাজার ৮৩১ জনকে টিকা দেওয়া হয়েছে। সোমবার আরও ১২ হাজার ৩০০ জন নতুন করে করোনা আক্রান্ত হয়েছেন। মারা গেছেন আরও ১৭৪ জন।
• তামিলনাড়ু : এপর্যন্ত মোট ৯০ লক্ষ ৯৪ হাজার ২৫৫ জনকে টিকা দেওয়া হয়েছে। সোমবার আরও ২৭ হাজার ৯৩৬ জন নতু করে করোনা আক্রান্ত হয়েছেন। আরও ৪৭৮ জনের মৃত্যু হয়েছে।
• কর্ণাটক : নতুন করে ১৬ হাজার ৬০৪ জন আক্রান্ত হয়েছেন। মৃত্যু হয়েছে আরও ৪১১ জনের। এপর্যন্ত মোট ১ কোটি ৩৬ লক্ষ ১৭ হাজার ৫৭৫ জনকে টিকা দেওয়া হয়েছে।
• অন্ধ্রপ্রদেশ : আরও ৭ হাজার ৯৪৩ জন করোনায় আক্রান্ত হয়েছেন। ২৪ ঘণ্টায় মৃত্যু হয়েছে আরও ৯৮ জনের। মোট ৯৮ হাজার ৬৩ হাজার ৩৪৭ জনকে টিকা দেওয়া হয়েছে।
• তেলেঙ্গানা : গতকাল আরও ২ হাজার ৫২৪ জন নতুন করে আক্রান্ত হয়েছেন। মৃত্যু হয়েছে ১৮ জনের। রাজ্যে আরোগ্যের হার ৯৩.৫৩ শতাংশ।
• মহারাষ্ট্র : রাজ্যে মোট সক্রিয় রোগীর সংখ্যা ২ লক্ষ ৫৩ হাজার ৩৬৭। নতুন করে আক্রান্ত হয়েছেন ১৫ হাজার ৭৭ জন। মৃত্যু হয়েছে আরও ১৮৪ জনের।
• গুজরাট : সোমবার ১ হাজার ৬৮১ জন নতুন করে আক্রান্ত হয়েছেন। মৃত্যু হয়েছে ১৮ জনের। গতকাল ১ লক্ষ ৬৬ হাজার ব্যক্তিকে কোভিড টিকার প্রথম ডোজ দেওয়া হয়েছে।
• রাজস্থান : আরও ১ হাজার ৪৯৮ জন নতুন করে করোনা আক্রান্ত হয়েছেন। মৃত্যু হয়েছে ৬৮ জনের।
• মধ্যপ্রদেশ : সোমবার ১ হাজার ২০৫ জন নতুন করে করোনা আক্রান্ত হয়েছেন। মৃত্যু হয়েছে আরও ৪৮ জনের। রাজ্যে সক্রিয় রোগীর সংখ্যা ২৩ হাজার ৩৯০।
• ছত্তিশগড় : সোমবার ২ হাজার ১৬৩ জন নতুন করে করোনা আক্রান্ত হয়েছেন। মারা গেছেন আরও ৩২ জন। রাজ্যে সক্রিয় রোগীর সংখ্যা ৩৫ হাজার ৭৪১।
• গোয়া : রাজ্যে সক্রিয় রোগীর হার ১৯ শতাংশের নীচে নেমে এসেছে। টিকাকরণ অভিযানে প্রথম সারির কর্মী হিসেবে ট্যাক্সি ড্রাইভার, মোটর সাইকেল চালকদের টিকা দেওয়া হচ্ছে।
• আসাম : নতুন করে ৪ হাজার ৩৪৮ জন করোনা আক্রান্ত হয়েছেন। ২৪ ঘণ্টায় মৃত্যু হয়েছে আরও ৬৫ জনের।
• মণিপুর : নতুন করে ৮৬৯ জন করোনা আক্রান্ত হয়েছেন। মৃত্যু হয়েছে আরও ১৪ জনের।
• মেঘালয় : সোমবার ৪০৮ জন নতুন করে করোনা আক্রান্ত হয়েছেন। আরোগ্যলাভ করেছেন ৯৭৭ জন।
• গুজরাট : গত ২৪ ঘণ্টায় ১১৭ জন করোনা আক্রান্ত হয়েছেন। মৃত্যু হয়েছে ১২ জনের।
• ত্রিপুরা : রাজ্যে সক্রিয় রোগীর হার ৩.১২ শতাংশ।
• সিকিম : ২৪ ঘণ্টায় ১৪৬ জন নতুন করে করোনায় আক্রান্ত হয়েছেন। মৃত্যু হয়েছে আরও তিন জনের।
CG/SS/SKD/
(Visitor Counter : 119